Robotnícky Dom

Federico Albanese - festival Barbakan
2024-10-05 18:00 - 20:00 (Europe/Bratislava) | Robotnícky dom, Robotnícka 3, Banská Bystrica, 97401, Slovenská republika
Sobotný program Barbakan festivalu bude plný kvalitnej hudby a skvelých zážitkov.

Program v Robotníckom dome

18:00 – 𝐅𝐞𝐝𝐞𝐫𝐢𝐜𝐨 𝐀𝐥𝐛𝐚𝐧𝐞𝐬𝐞 (IT)

*Celodenný festivalový pass oprávňujúci na vstup na všetky podujatia festivalu Barbakan 2024, ktoré sa budú konať v sobotu 5. októbra 2024.

Ars Poetica Neosoliensis
2024-10-10 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Pozývame vás na v poradí štvrtý cyklus Ars Poetica Neosoliensis, ktorý sa uskutoční 22.8.2024 o 17:00 v Historickej budove Radnici v Cikkerovej sieni.

Z verejných zdrojov podporil Fond na podporu umenia.

Prepojenia
2024-10-11 17:00 - 18:30 | Robotnícky dom, Robotnícka 3, Banská Bystrica, 97401, Slovenská republika
Medzinárodná skupina umelcov zo Slovenska, Rakúska, Nemecka a Švajčiarska predstavuje prostredníctvom pohybového umenia Eurytmia možnosti umeleckého stvárnenia rôznych klasických i moderných hudobných skladieb svetových i slovenských hudobných skladateľov

Koncert k 200. výročiu narodenia Jána Egryho
2024-10-20 18:00 - 19:30 | Farský kostol Nanebovzatia Panny Márie, Námestie Štefana Moysesa 48, Banská Bystrica
Hudobný portrét banskobystrického skladateľa, organistu, regenschoriho, dirigenta, pedagóga, mestského kapelníka, organizátora hudobného života – Jána Egryho (1824 – 1908). Takmer 58 rokov pôsobil na viacerých úrovniach spoločenského i cirkevného života v Banskej Bystrici. Egry bol aj skladateľsky činný, komponoval sakrálne a svetské vokálno-inštrumentálne skladby pre rozličné obsadenia. Popri Jánovi Levoslavovi Bellovi patrí na území dnešného Slovenska k najnadanejším hudobným skladateľom cirkevnej hudby druhej polovice 19. storočia. V máji tohto roka udelilo mesto Banská Bystrica Jánovi Egrymu čestné občianstvo „in memoriam“ za kultúrno-spoločenský prínos a celoživotné dielo v oblasti hudby. Na koncerte zaznie okrem iného niekoľko jeho diel v podaní sólistov, zboru a orchestra.

Účinkujú: Mária Tajtáková (soprán), Annamária Kyrczová (soprán), Jozef Gráf (tenor), Martin Popovič (barytón), komorný spevácky zbor Ars Vocalis – Andrea Bošeľová (zbormajster), orchester Camerata Novisoliensis, Pavol Tužinský (dirigent)

Mama umrela dvakrát
2024-10-21 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Rodinu si človek nevyberá, tú sa musí naučiť pretrpieť!

Hlava bohatej rodiny, starnúca egocentrická narcistka Amália, sa nečakane poberie na druhý svet. Koľká to tragédia. Na jej pohreb sa začínajú schádzať príbuzní zo všetkých kútov Slovenska, len aby ukázali ako veľmi trúchlia za „milovanou“ osobou.

Telo ešte ani poriadne nestihne vychladnúť, no už prilákalo kŕdeľ supov, ktorí si hovoria „Rodina“. Každý si chce uchmatnúť svoj malý kúsok z koláča rozprávkového dedičstva. A kedy inokedy sa má rodina rozhádať, ak nie pri takejto vrúcnej príležitosti!

Čaj o piatej
2024-10-27 17:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozývam na obľúbenú hudobno – tanečnú zábavu Čaj o piatej, ktorá sa uskutoční v nedeľu 27.10.2024 o 17.00 hod. v Robotníckom dome. O zábavu sa postará známa speváčka československých hitov a evergreenov Soňa – Hanzl Kopčanová spolu s kapelou. Špeciálnym hosťom bude skvelá banskobystrická šansonierka Libuša Mažgutová.

Predpredaj lístkov v Turistickom informačnom centre na Námestí SNP 1.

Vstupné 4,- eurá.

FERMATA 50+1 Anniversary Tour
2024-11-07 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Legendárna art rocková skupina Fermata sa túto jeseň vracia na koncertné pódiá.

Minulý rok sa niesol v znamení dvoch jubileí – 70 rokov oslávil jej zakladateľ, hudobník a gitarista Fero Griglák a 50 rokov uplynulo od samotného založenia skupiny.

Jesenná séria koncertov po slovenských mestách sa tak stane pripomienkou týchto výročí. Koncert ponúkne bohatý prierez tvorbou skupiny. Fermata sa predstaví vo svojej aktuálnej zostave v čele s gitaristom Ferom Griglákom, basgitaristom Tamászom Beliczom, hráčom na klávesové nástroje Matejom Miklošom a bubeníkom Igorom Skovayom.

PROF. JAN RAK A SVETLAN
2024-11-09 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Beseda s profesorom jadrovej a kvantovej fyziky Janom Rakom za hudobného doprovodu Janka Svetlana Majerčíka opäť na Slovensku!

Ako sám Honza hovorí, snaží sa s ľuďmi zdieľať pohľad, ktorý sa odváži otvoriť len človek s otvoreným srdcom a mysľou, a uvažovať tak nad tými najzákladnejšími otázkami.

Pozývame Vás na besedu s týmto zaujímavým hosťom, kde sa spoja najaktuálnejšie vedecké poznatky z oblasti jeho pôsobenia s bežným životom človeka hľadajúceho odpovede.

Budeme sa venovať témam akými sú tvorba reality, mikro/makrosvet, asymetria bytia/nebytia, sila rozhodnutí plynúce z rozumu vrs. emócie, vplyv hudby vo frekvencii 432 Hz, Láska…ale pokojne to môže byť aj inak.

Udalosť je v koncepte besedy, kde tvorcami budú všetci zúčastnení.

„Jediná vec, ktorou si môžeme byť istý je to, že práve v tomto okamžiku, tu a teraz, SME.“

Beseda je určená pre všetkých, ktorí zatúžia rozšíriť svoje obzory malým vedecko filozofickým výjazdom, a to všetko za dušuhladiaceho hudobného doprovodu Janka Svetlana Majerčíka.

Tešíme sa na každého, kto sa rozhodne zažiť naše spoločné SME.

JOE TRENDY: PREČO PRÁVE JA? v Banskej Bystrici
2024-11-13 20:00 - 21:00
Koľkokrát v živote ste si položili otázku: Prečo práve ja? Joe Trendy vás vo svojom prvom špeciáli presvedčí, že táto fráza je sloganom jeho života. Ako sa z priemerného huslistu, basketbalistu, právnika a fejkového experta na Excel stal úspešný komik a Simonin manžel? Tajomstvo nepopierateľnej úžasnosti Joe Trendyho sa dozviete na jeho skvelej stand-up comedy show, ktorú po júlovej premiére na Voyo.sk môžete zažiť aj na vlastnej koži priamo vo vašom meste!

Nenechajte si ujsť špeciál Joe Trendyho už 13.11. v Banskej Bystrici.

14. benefičný koncert Michala Červienku
2024-11-14 18:30 - 20:00 | Robotnícky dom, Robotnícka 3, Banská Bystrica, 97401, Slovenská republika
Srdečne pozývame na v poradí už 14. benefičný koncert Michala Červienku, venovaný Základnej škole pri Detskej fakultnej nemocnici s poliklinikou v Banskej Bystrici. Na koncerte odznejú slovenské melódie a hudba akordeonového mága Richarda Galliana. Účinkujú Michal Červienka – akordeón, Róbert Ragan – kontrabas, Klaudius Kováč – klavír, Peter Solárik – bicie a Gabriela Kováčiková spev. Koncert sa koná v Robotníckom dome vo štvrtok 14. novembra o 18:30 hod. pod záštitou paraolympionika Jána Riapoša.

„Myslím si, že v dnešnej dobe je veľmi potrebné pomáhať ľuďom, konať dobro a šíriť pozitívne myšlienky. Je to neopísateľný pocit, vedieť, že ste pomohli niekomu, kto to potrebuje. Ďakujem všetkým, ktorí sa prídu pozrieť na môj 14. Benefičný Koncert. Urobíme spoločne všetko preto, aby to bol pre divákov nezabudnuteľný zážitok.“ Michal Červienka.

Vstupné ne koncert je 12 eur.

Vstupenky sú k dispozícii v Informačnom centre na Námestí SNP 1 v Banskej Bystrici.

ENIESA & hostia - EFARMOSA
2024-11-15 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
hudba * tanec * akrobaciamultižánrové predstavenie o láske, slobode a vode.. .Pozývame vás už na druhé multižánrové predstavenie pomenované po šiestom autorskom albume slovenskej hudobníčky a speváčky Sandry Urbančíkovej, umeleckým menom Eniesa. Tentokrát sa Efarmosa plná autorskej hudby, tanca, projekcie a akrobacie bude konať v priestoroch Robotníckeho domu, v Banskej Bystrici, ktorá je autorkinou novou domovinou.Efarmosa prenáša do vodného sveta, v ktorom sa človek stretáva s vodou samotnou v ženskom tele. Okrem siedmich hudobníkov a spevákov, sa môžete tešiť aj na úžasných tanečníkov a akrobatov, ktorí vám cez svoju hudbu, texty a pohyb prerozprávajú príbeh o láske a slobode, ktoré k sebe neodmysliteľne patria. Zároveň vám zmysly naladí aj projekcia inšpirovaná vodnými svetmi a ich ochranou. Môžete sa tešiť na skvelé obsadenie slovenských umelcov, ktoré pre vás pripravili nezabudnuteľný zážitok o elemente, ktorý sa nás ľudí najviac dotýka.

OBSADENIE:autor: Eniesascenár: Eniesa

hudba & texty: Eniesaspev, gitara, akrobacia: Eniesahusle: Jerguš Tesákvokál: Alexandra Mišľavcevaklavír: Jozef Kovalčíkbasa: Daniel Kovalčíkbicie: Adrián Polovkarozprávač: Martin Geišbergakrobacia: Ariadna Vendelováakrobacia: Katarína Širillovátanec: David Kováčtanec: Viktória Erdélyová

Klubové povstanie
2024-11-15 19:00 - 2024-11-17 02:00
Už v poradí tretí ročník mestského festivalu hudobných klubov oslávi 35. narodeniny Nežnej revolúcie. Veď aj hudba musí byť 𝑠𝑙𝑜𝑏𝑜𝑑𝑛𝑎́ a žiadna iná.

Ani tento rok nebudú v programe Klubového povstania chýbať obľúbené miesta banskobystrického undergroundu, ktoré sú zárukou autentickej radosti z hudby, objavovania žánrov a slobodného priestoru pre všetky menšiny a subkultúry.

Do tohtoročného program sa zapojili kluby a priestory: Bosorka, Hogo Fogo Jazz & Art Club, Klub 77, Robotnícky dom, U Francúza, Urban Spot, Výklad a Záhrada.

Na festivale tento rok vystúpia:

Dušan Vlk x Temný Rudo / Nina Kohout / Vojtik / Supaspicybois / Zuzana Mikulcová / Škridle / Tri groše / Viki Olejárová: Piesne Karla Kryla / Edo Klena a hostia / Zabiť Františka / Matej Smutný + Martin Harich / Caramel / Deti / Trhan / Jakub Turác & Polish Collective / Bedña / Small Town Life / Wine Fault / Mr. Teddy & The Sidekicks / Matej Makovický / Silent Disco

Prvých 50 dvojdňových permanentiek za symbolickú cenu 17,11 eur ešte pred zverejnením kompletného line-upu.

Sprievodným podujatím Klubového povstania budú 17.11.2024 o 14:00, potulky mestom Banská Bystrica, ktoré budú zamerané na tému Nežnej revolúcie.

𝑃𝑜𝑑𝑢𝑗𝑎𝑡𝑖𝑒 𝐾𝑙𝑢𝑏𝑜𝑣𝑒́ 𝑝𝑜𝑣𝑠𝑡𝑎𝑛𝑖𝑒 2024 𝑧 𝑣𝑒𝑟𝑒𝑗𝑛𝑦́𝑐ℎ 𝑧𝑑𝑟𝑜𝑗𝑜𝑣 𝑝𝑜𝑑𝑝𝑜𝑟𝑖𝑙 𝐹𝑜𝑛𝑑 𝑛𝑎 𝑝𝑜𝑑𝑝𝑜𝑟𝑢 𝑢𝑚𝑒𝑛𝑖𝑎, 𝑘𝑡𝑜𝑟𝑦́ 𝑗𝑒 ℎ𝑙𝑎𝑣𝑛𝑦́𝑚 𝑝𝑎𝑟𝑡𝑛𝑒𝑟𝑜𝑚 𝑝𝑟𝑜𝑗𝑒𝑘𝑡𝑢.

SZIDI TOBIAS & BAND: OKNÁ DOKORÁN - PRELOŽENÉ
2024-11-18 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Tvorba Szidi Tobias ponúka širokú škálu nálad aj aranžmánov. Počuť môžeme šansón, balady, tango, jazz aj ozveny čardáša. V piesňach Szidi Tobias tak nachádzame ideálne spojenie textu a hudby vo vynikajúcich interpretačných výkonoch kapely Szidi Tobias & Band. Na koncertných pódiách ju tak sprevádzajú prvotriedni hudobníci a inštrumentalisti – Milan Vyskočáni – autor hudby, klavír, gitara, violončelista Andrej Gál, hráč na akordeón Filip Krišš, bubeník Marcel Buntaj, basgitarista Tamász Belicza a hráč na saxofón a flautu Ján Slezák.

Jej charizma a špecifické zafarbenie hlasu sú jasnou kombináciou pre silný umelecký zážitok. Ten je dotiahnutý citom pre spojenie hudby s dôrazom na detail a zachytenie okamihu, takže každá z jej piesní sa mení na malé divadelné predstavenie so strhujúcou atmosférou. Na svojom konte má osem štúdiových albumov Divý mak, Punto fijo, Pod obojím, Do vetra, Ať se dobré děje, Jolanka a zatiaľ posledný Sedmoláska z roku 2017.

Jesenný SLOVOMfest
2024-11-19 17:30 - 19:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica a Generácia Nula Vás pozývajú na Jesenný SLOVOMfest, multižánrové hudobno-slovné podujatie s literatúrou, hudbou, výtvarným umením a rozhovormi o slove. Pripravený je pestrý program so zaujímavými umelcami. Vstup na podujatie je voľný.

Anton Anderle
2024-11-20 16:00 - 20:00
Podujatie pri príležitosti 80. výročia narodenia banskobystrického ľudového bábkara Antona Anderle.

Robotnícky dom – 17:00 Spomienka na Antona Anderleho / Juraj Hamar a Ivan Gontko 17:30 Tradičné bábkové divadlo Tyjátr / Don Šajn alebo Márnotratný synSprievodné podujatia: 16:00 Bábky v oknách / Námestie SNP16:00 Od klátika k bábke / tvorivé dielne v Robotníckom dome16:00 Bábky zo zbierky Antona Anderleho / digitálna výstava v Robotníckom dome 16:00 S drôtom v hlave / výstava Literárneho a hudobného múzea v Robotníckom dome

EPOQUE QUARTET
2024-11-22 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Jazz, rock, funk a sláčikové kvarteto? To treba zažiť… Prinášame do Banskej Bystrice európsku špičku klasickej a zaroveň multižánrovej scény.

EPOQUE QUARTET

David POKORNÝ – husle

Vladimír KLÁNSKÝ – husle

Alexej ASLAMAS – viola

Vít PETRÁŠEK – violončelo

Držitelia prestížnych cien „Klasika roku“ ako aj “ Crossover“ v rámci Classic Prague Awards.

RICHARD AUTNER & BAND: ODPOVEDE TOUR
2024-11-23 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Richard Autner, herec a spevák, účinkujúci v divadelných inscenáciách Slovenského národného divadla, divadle Aréna, Divadle P. O. Hviezdoslava a poznať ho môžete aj zo slovenských seriálov a filmov, či z tanečnej show Let´s Dance. O tom, že je aj skvelý hudobník, vás presvedčí spolu so svojou kapelou na koncerte 23. novembra 2024 o 19:00 hod.

Čaj o piatej - Katarínska zábava
2024-11-24 17:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozýva na obľúbenú hudobno – tanečnú zábavu Čaj o piatej, ktorá sa uskutoční v nedeľu 24.11.2024 o 17.00 hod. v Robotníckom dome. O zábavu sa postará skupina Hrmavica

Predpredaj lístkov v Turistickom informačnom centre na Námestí SNP 1.

Vstupné 4,- eurá.

Ťažký rozhovor o kultúre
2024-11-27 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Ťažký týždeň a platforma Otvorená Kultúra! spájajú sily! Pod záštitou redakcie aktuality.sk vám prinášame novú sériu diskusií s názvom Ťažké rozhovory o kultúre. Obľúbený satirický program vyráža na turné do slovenských miest, kde bude otvorene, odvážne a s humorom diskutovať so zaujímavými hosťami o tom, čo hýbe našou spoločnosťou a kultúrou. Prvá zastávka bude 27. novembra o 19.00 v Robotníckom dome v Banskej Bystrici. Príďte si vypočuť, čo nás trápi a baví, a zapojiť sa do odvážnych debát, ktoré idú priamo na kosť aktuálnym témam dneška. Hosťami Jakuba Gulíka v Banskej Bystrici budú moderátorka Adela Vinczeová, herec Činohry SND Roman Poláčik a bývalý riaditeľ Inštitútu kutlúrnej politiky MK SR Marcel Čas.

DAN BÁRTA & Illustratosphere
2024-11-28 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Nezameniteľný hlas s vynikajúcou technikou zpevu, svetová úroveň muzikantov a piesne vzlietajúce nad štandard populárnej hudby … Dan Bárta & Illustratosphere očaruje poslucháčov naprieč generáciami a hudobnými žánrami už dvadsať rokov. Aktuálne sa skupina predstavuje v obmenenej zostave s medzinárodne uznávaným bubeníkom Martinom Valihorom dlho očakávané piaty radový album „Kráska a zvířený prach“.

Koncert organizuje Hogo Fogo Jazz & Art Club, ale z dôvodu obmedzenej kapacity v Hogo Fogo sa uskutoční v Robotníckom dome v Banskej Bystrici.

Banskobystrické Vianoce 2024
2024-11-29 19:00 - 2025-01-01 18:00
Najkrajšie sviatky v roku sa nezadržateľne blížia a aj do mesta pod Urpínom prinesú nezameniteľnú vianočnú náladu. Vianočný stromček, tisíce svetielok vianočnej výzdoby, ekologické vianočné trhy plné chutí a vôní, zvyky a tradície s bohatým kultúrnym programom… To všetko sa v srdci Banskej Bystrice postará o nezameniteľné chvíle adventného obdobia, ktoré vás pozývame prežiť spolu s priateľmi a blízkymi. Spomaľte na chvíľu, zabudnite na starosti a vychutnajte si od 29. novembra 2024 do 1. januára 2025 sviatočnú atmosféru Banskobystrických Vianoc.

Oživte spolu s nami areál Barbakánu

Otvorte s nami vianočného trhy aj s hudobným programom

Vychutnajte si tradičné vianočné špeciality a inšpirujte sa vianočnými výrobkami

Zapojte sa do ekologických Banskobystrických Vianoc a podporte dobrú vec

Užite si bohatú nádielku kultúrnych podujatí, rozsvieťte s nami vianočný stromček

Rozlúčme sa so starým rokom a privítajme ten nový

Spevácky zbor HRON
2024-11-30 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Pri príležitosti 75. výročia svojho založenia, Vás spevácky zbor HRON pozýva na slávnostný koncert, ktorý sa uskutoční 30.11.2024 o 18:00 hod. v Robotníckom dome.

Eva Pavlíková & Band - Vianočný šansónový koncert
2024-12-02 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Nechajte sa uniesť magickou atmosférou adventu a blížiacich sa Vianoc a vychutnajte si spolu s nami nezabudnuteľné melódie v podaní výnimočnej slovenskej herečky a speváčky Evy Pavlíkovej na Vianočnom šansónovom koncerte.

Spoločne sa prenesieme do sveta hudobných zázrakov a zhudobnených ľudských príbehov. Na koncerte zaznejú známe domáce a svetové šansóny, ale aj piesne, ktoré sa hrajú len raz do roka, a to práve v čase adventu a Vianoc.

Prebásnené piesne, ako Žiť za to stálo, List mame, Utešovanka, Bol si milý, ale aj pôvodné piesne ako Čerešne, ľudové Búvaj že mi búvaj, si v rodnom jazyku nájdu svojho poslucháča a naplnia jeho srdce nehou pokorou a láskou.

Okrem toho si vypočujeme príbehy z hereckého prostredia a príhody, ktoré prináša sám život.Spoločne tak zažijeme magickú atmosféru silných piesní a životných príbehov.

Tešíme sa na Vás.

Obsadenie:Eva Pavlíková – spev, sprievodné slovoĽubomír Dolný / Zdenko Huszárik – klavírViliam Majer – akordeónJakub Valiček / Martin Kukučka – bicieTamás Belicza – kontrabas, basgitara

"Hlas Vianoc" Martin Chodúr v sprievode klavíra, sláčikového kvarteta a priečnej flauty
2024-12-03 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Koncert v sprievode klavíra, sláčikového kvarteta a priečnej flauty prináša poslucháčom štýlovo rôznorodé piesne, ktorých hlavným spájadlom je téma Vianoc a veľký hlas Martina Chodúra. V rámci sviatočného repertoáru zaznejú české i svetovo známe piesne pochádzajúce z repertoárov najslávnejších interpretov 20. storočia (K. Gott, W. Matuška, K. Duchoň a i.).

Poslucháči sa môžu tešiť na slávne popové vianočné hity (napr. Malé tiché šťastie, Biele vianoce, Hallelujah, Ave Maria ai) a chýbať nebude ani černošský gospel (napr. Down By The River Side).

Všetky piesne sú typické svojou melodickosťou a dôrazom na spev a väčšina z nich ľuďom na celom svete evokuje Vianoce. Pripravte sa na krásny večer plný emócií a hudby a príďte si vypočuť vianočný koncert so spevákom, ktorý dokáže premeniť každú notu na čarovnú vlnu emócií.

Posledné vstupenky si môžete zakúpiť už len cez ticketportal.

Miniatúry z klasického tanca
2024-12-10 17:00 | Robotnícky dom, Robotnícka 3, Banská Bystrica, 97401, Slovenská republika
Účinkujú žiaci Základnej umeleckej školy Jána Cikkera a Konzervatória Jána Levoslava Bellu v Banskej Bystrici.

SLOBODNÁ EURÓPA & BEZ LADU A SKLADU | Banská Bystrica
2024-12-14 19:30 - 22:00 | Robotnícky dom, Robotnícka 3, Banská Bystrica, 97401, Slovenská republika
Ťažko si predstaviť slovenskú hudobnú scénu bez týchto dvoch legendárnych kapiel. Zvukovo síce kráčajú odlišnými smermi, ale niečo ich spája. Obe začínali v undergrounde, a napriek tomu, že od 80. rokov už uplynulo more času, nikdy sa nespreneverili svojim ideálom. Bez ladu a skladu a Slobodná Európa sú dlhoroční priatelia a majú príbuzné názory na mnohé témy, no až teraz sa dohodli, že vyrazia na spoločné turné. „Tieto koncerty vznikli spontánne v šatni na poslednom koncerte v Bratislave. Tam si každoročne voláme kapely, ktoré máme radi a niečo pre nás znamenajú. Tento rok to boli Bez ladu a skladu a to nadšenie so spoločného hrania tam bolo od začiatku.“ povedal k spoločnému turné Whisky spevák Slobodnej Európy.

Slobodná Európa už od svojho vzniku v roku 1989 patrila medzi popredné punk-rock’n’rollové skupiny a ich mnohé skladby patria k tomu najlepšiemu čo na slovenskej scéne vzniklo. Aktuálne hrajú v zostave Whisky – spev, Sveťo – gitara, spev, Peťo Bálik – gitara, Rasťo Gore – basgitara, spev, Tuleň – bicie.

Bez ladu a skladu vznikli v roku 1985 ako undergroundová skupina na čele s vtedy iba 13 ročným Michalom Kaščákom, ktorý spieval metaforické texty s odvážnou kritikou vtedajšieho politického režimu. V roku 2009 ich americký New York Times zaradil medzi skupiny, ktoré prispeli k pádu železnej opony. V aktuálnej zostave sú Michal Kaščák – spev, Martin Beďatš – gitara, Peter Kaščák – basgitara, Richard Rybníček – bicie, Rasťo Kubica – saxofón, Peter Kohout – saxofón.

Jedinečná príležitosť, ako si užiť obe legendy na jednom pódiu. Parné valce, Podvod, Píšte všetci modrým perom, Pakáreň… Počas jedného večera zaznie toľko skvelých hitov, že by ste si to nemali nechať ujsť! It’s Only Underground (but i like it)!

Ars Poetica Neosoliensis
2024-12-19 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Pozývame vás na v poradí piaty cyklus Ars Poetica Neosoliensis, ktorý sa uskutoční 19.12.2024 o 17:00 v Historickej budove Radnici – Cikkerová sieň.

Z verejných zdrojov podporil Fond na podporu umenia.

PETER BREINER A TRIANGO
2025-01-18 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Prijmite naše pozvanie na výnimočný koncert.

Triango je unikátny projekt známeho slovenského klaviristu, skladateľa a dirigenta Petra Breinera, jazzového huslistu Stana Palúcha a akordeonistu Borisa Lenka. Kmeňovým repertoárom tria je pôsobivá zmes tanga a jazzových improvizácií. Je výsledkom detailného výskumu a tvorivého vkladu, ktorým Triango obohacuje klasické kompozície bratov De Carovcov, Villolda, Gobbiho a Piazzollu. Triango prináša aj vlastné hudobné témy, majúc vždy na zreteli, že vášeň, nostalgia a melanchólia sú samotnou substanciou tanga. Hudobným projektom Trianga sú Slovenské tance – jazzové úpravy slovenských ľudových piesní. Slovenské tance sú v pôvodnej podobe vyše 90-minútovou orchestrálnou suitou šestnástich symfonických tancov, ktorú skomponoval Peter Breiner, inšpirujúc sa slovenskými ľudovými piesňami. Triango uvádza ich skrátenú komornú jazzovú úpravu.

Triango má na svojom konte dva albumy (Triango – 2007, Pavian Records, Super Triango – 2011, First Impression Music), hosťovanie na festivaloch Pohoda, Bratislavské hudobné slávnosti, Bratislavské jazzové dni, Jazznica, Mikulášsky jazzový festival a niekoľko úspešných koncertných turné (Európa, USA).

Obsadenie:

Peter Breiner – klavír

Stano Palúch – husle

Boris Lenko – akordeón

BENEFIČNÝ KONCERT "PALČEKOVIA"
2025-02-09 17:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Benefičný koncert „Palčekovia“

Výťažok z koncertu poputuje na podporu o.z. Palčekovia.

Vstupenky na podujatie sú k dispozícií v predajnej sieti Ticketlive a v Turisticko informačnom centre v Banskej Bystrici a priamo pred koncertom.

“ Palčekovia“, ľudia s nízkym vzrastom a s veľkým srdcom medzi nami vždy boli, sú a budú… Achondroplázia je zdravotné znevýhodnenie, ktoré viditeľne odlišuje“ palčekov“ od ostatných ľudí. Ale práve táto odlišnosť ich predurčuje stať sa bojovníkmi a pokúsiť sa uskutočňovať svoje sny. Každú formu podpory a pomoci radi prijímajú. Pomáha im preklenúť neraz ťažké životné situácie. Občianske združenie Palčekovia tvoria nielen deti s achondropláziou a ich rodičia, ale aj mnohí priatelia, ktorí im boli a sú nápomocní. Staňte sa aj vy členom rodiny občianskeho združenia ľudí malého vzrastu“ Palčekovia“ a prežívajte s nimi ich radosti aj starosti…

Na koncerte sa vám predstavia talentovaní „malí a veľkí“, palčekovia , ako aj renomovaní umelci. Pozvanie prijali inštrumentálny súbor Subina – žiaci ZUŠ L. Stančeka (Prievidza), popová skupina Sunny Band pod vedením Baši Comendant, spevácke duo La Femme a a capella formácia Otto voce z Banskej Bystrice. Tešiť sa môžete aj na vystúpenie operného speváka Stanislava Matisa a známeho imitátora, speváka a hráča na trúbku Petra „Armstronga“ Ondriu. Podujatím sprevádza a moderuje Gabriela Tomajková.

Ďakujeme

SZIDI TOBIAS & BAND: OKNÁ DOKORÁN
2025-02-10 19:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Tvorba Szidi Tobias ponúka širokú škálu nálad aj aranžmánov, šansón, balady, tango, jazz aj ozveny čardáša. V jej piesňach nachádzame ideálne spojenie textu a hudby vo vynikajúcich interpretačných výkonoch kapely Szidi Tobias & Band. Na koncertných pódiách ju sprevádzajú prvotriedni hudobníci a inštrumentalisti – Milan Vyskočáni – autor hudby, klavír, gitara, violončelista Andrej Gál, hráč na akordeón Filip Krišš, bubeník Marcel Buntaj, basgitarista Tamász Belicza a hráč na saxofón a flautu Ján Slezák.
